LIV.  Privilegium pro monasterio Sanctae Mariae Cuissiacensi.   (Anno 1145.) [HUGO,  Annal. Praem.,  I, Prt, p. 68.]
EUGENIUS episcopus, servus servorum Dei, dilectis filiis LUCAE abbati ecclesiae Sanctae Mariae Cuissiaci, ejusque fratribus tam praesentibus quam futuris, regularem vitam professis, in perpetuum.
Officii nostri nos hortatur auctoritas, religiosas personas affectione paterna diligere, et earum loca apostolicae sedis munimine confovere. Eapropter, dilecti in Domino filii, vestris justis postulationibus clementer annuimus, et praefatum B. Dei genitricis semperque virginis Mariae Ecclesiam, in qua divino mancipati estis obsequio, sub B. Petri et nostra protectione suscipimus et praesentis scripti privilegio communimus; statuentes ut quascunque possessiones, quaecunque bona inpraesentiarum juste et canonice possidetis, aut in futurum concessione pontificum, largitione regum vel principum, oblatione fidelium, seu aliis justis modis, praestante Domino, poteritis adipisci, firma vobis vestrisque successoribus et illibata permaneant. In quibus haec propriis duximus exprimenda vocabulis: videlicet, tertiam partem decimae Vassoniae, silvam quae dicitur Chabrel, cum terra circumadjacente, culta et inculta, ad eamdem silvam pertinente; vinagium tam vini, quam caeterarum rerum vestrarum, quod dedit vobis Hugo comes de Roceio, et uxor ejus Ricantia; terram Girardi et Drogonis de Curi, quam ab eisdem emptam Bartholomaeus Laudunensis episcopus vobis donavit; pratum adjacens fluvio qui dicitur Ausona; piscationem duarum navium, quam dederunt vobis Bertrannus et Petrus filii Rogerii de Maisy; tertiam partem decimae de Apelli, assensu Simonis Noviomensis episcopi canonice vobis concessam; eleemosynam quam concessit vobis Hugo Furnerius in loco qui dicitur Chanetencurt, et in alio loco qui appellatur Noerellus; beneficium Godonis, quod item Godo vobis contulit, quod vinea Dominica dicitur. Gaheri campum cum duabus partibus decimae ejusdem allodii; culturam quae grangiae vestrae contigua est; duo prata; tertiam partem decimae de Geniaco; tertiam partem decimae de Ulliaco, cum omnibus appendiciis suis. Curiam de Altavilla; altare ejusdem villae; altare de Son; curiam de Gland, curiam de Segniaco cum omnibus appendiciis suis; curiam de Eurisis; altare ejusdem villae; curiam de Longavalle; quartam partem villae quae dicitur Disiacus, quam dedit Radulfus; terram quae juxta praefatam villam est, quam emistis a Goswino castellano de Petrae-ponte cum silva adjacente ad omnes necessarios usus vestros; vineas quae sunt in villa quae dicitur Arsy; curiam Sancti Aldeberti cum omnibus pertinentiis suis; curiam de Roez cum omnibus appendiciis suis; tria molendina in valle subtus Commi; quinque molendina, quae in valle Juminiaci adjacent; molendinum quod est sub Cerniaco; medietatem cujusdam molendini, quam habetis in villa quae dicitur Ambliniacus; ibidem vinagia quaedam; duas partes silvae, quas Bartholomaeus Laudunensis episcopus vobis contulit; quarum altera pars exstat sub Boconvilla, altera super Vallemclaram. Ex dono Ludovici regis Francorum quidquid de feodo suo vobis legitime datum fuerit. Sane laborum vestrorum, quos propriis manibus aut sumptibus colitis, sive de nutrimentis animalium vestrorum nullus omnino clericus, vel laicus vobis decimas exigere praesumat. Decernimus ergo ut nulli omnino hominum liceat praefatam ecclesiam vestram temere perturbare aut ejus possessiones auferre, sive ablatas retinere, minuere, seu quibuslibet vexationibus fatigare; sed omnia integra conserventur, eorum pro quorum gubernatione et sustentatione concessa sunt, usibus omnimodis profutura; salva sedis apostolicae auctoritate, et dioecesani episcopi canonica justitia et reverentia. Si qua igitur in futurum ecclesiastica saecularisve persona, hanc nostrae constitutionis paginam sciens, contra eam temere venire tentaverit, potestatis honorisque sui dignitate careat, reamque se divino judicio existere de perpetrata iniquitate cognoscat, et a sacratissimo corpore et sanguine Dei et Domini nostri Jesu Christi aliena fiat, atque in extremo examine districtae ultioni subjaceat. Cunctis autem eidem loco sua jura servantibus sit pax Dei et Domini nostri Jesu Christi, quatenus et hic fructum bonae actionis percipiant, et apud districtum judicem praemia aeternae pacis inveniant. Amen, amen, amen.Ego Hubaldus presbyter card. tit. S. Crucis in Ego Eugenius Catholicae Ecclesiae episcopus. Ego Albericus Ostiensis episcopus. Ego Ismarus Tusculanus episcopus Ego Raynerus presbyter cardinalis tit. S. Priscae. Ego Hubaldus presbyter cardinalis tit. S. Praxedis. Ego Nicolaus presbyt. cardin. tit. S. Cyriaci. Jerusalem. Ego Willelmus presbyter cardinalis tit. S. Stephani in Coelio-monte. Ego Joannes diaconus cardinalis S. Adriani. Ego Jordanus Romanae Ecclesiae diacon. cardinalis. Datum Vetrallae per manum Roberti sanctae Romanae Ecclesiae presbyt. cardinalis et cancellarii, anno Dominicae Incarnationis 1145, pontificatus autem domni Eugenii III papae anno primo.